CELEX: 61994CJ0236
Language: fi
Date: 1995-10-12
Title: Yhteisöjen tuomioistuimen tuomio (kuudes jaosto) 12 päivänä lokakuuta 1995. # Euroopan yhteisöjen komissio vastaan Belgian kuningaskunta. # Jäsenyysvelvoitteiden noudattamatta jättäminen - Direktiivi 91/339/ETY - Direktiivin täytäntöönpanon laiminlyönti. # Asia C-236/94.

Avis juridique important

|

61994J0236

Yhteisöjen tuomioistuimen tuomio (kuudes jaosto) 12 päivänä lokakuuta 1995.  -  Euroopan yhteisöjen komissio vastaan Belgian kuningaskunta.  -  Jäsenyysvelvoitteiden noudattamatta jättäminen - Direktiivi 91/339/ETY - Direktiivin täytäntöönpanon laiminlyönti.  -  Asia C-236/94.  

Oikeustapauskokoelma 1995 sivu I-03025

AsianosaisetTuomion perustelutPäätökset oikeudenkäyntikuluistaPäätöksen päätösosa
Avainsanat

Jäsenvaltiot - Velvoitteet - Direktiivien täytäntöönpano - Jäsenyysvelvoitteiden noudattamatta jättäminen, jota ei ole kiistetty(EY:n perustamissopimuksen 169 artikla)  

Asianosaiset

Asiassa C-236/94,Euroopan yhteisöjen komissio, asiamiehenään oikeudellinen neuvonantaja Hendrik van Lier, prosessiosoite Luxemburgissa c/o oikeudellisen osaston virkamies Carlos Gómez de la Cruz, Centre Wagner, Kirchberg, kantajana, vastaan Belgian kuningaskunta, asiamiehenään ulko-, ulkomaankauppa- ja kehitysyhteistyöministeriön hallintojohtaja Jan Devadder, prosessiosoite Luxemburgissa Belgian suurlähetystö, 4 rue des Girondins, vastaajana, jossa kantaja vaatii yhteisöjen tuomioistuinta toteamaan, että Belgian kuningaskunta on jättänyt täyttämättä sille EY:n perustamissopimuksen mukaan kuuluvat velvoitteet, koska se ei ole määräajassa saattanut voimaan tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 76/769/ETY muuttamisesta yhdennentoista kerran 18 päivänä kesäkuuta 1991 annetun neuvoston direktiivin 91/339/ETY (EYVL L 186, s. 64) noudattamiseksi tarpeellisia lakeja, asetuksia ja hallinnollisia määräyksiä, ja toissijaisesti, koska se ei ole ilmoittanut näistä toimenpiteistä komissiolle, YHTEISÖJEN TUOMIOISTUIN (kuudes jaosto), toimien kokoonpanossa: jaoston puheenjohtaja C. N. Kakouris, tuomarit G. Hirsch (esittelevä tuomari), G. F. Mancini, F. A. Schockweiler ja P. J. G. Kapteyn, julkisasiamies: G. Tesauro, kirjaaja: R. Grass, ottaen huomioon esittelevän tuomarin kertomuksen, kuultuaan julkisasiamiehen 13.7.1995 pidetyssä käsittelyssä esittämän ratkaisuehdotuksen, on antanut seuraavan tuomion  

Tuomion perustelut

1 Euroopan yhteisöjen komissio on nostanut EY:n perustamissopimuksen 169 artiklan nojalla kanteen, joka on jätetty yhteisöjen tuomioistuimen kirjaamoon 18.8.1994 ja jossa vaaditaan yhteisöjen tuomioistuinta toteamaan, että Belgian kuningaskunta on jättänyt täyttämättä sille EY:n perustamissopimuksen mukaan kuuluvat velvoitteet, koska se ei ole määräajassa saattanut voimaan tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 76/769/ETY muuttamisesta yhdennentoista kerran 18 päivänä kesäkuuta 1991 annetun neuvoston direktiivin 91/339/ETY (EYVL L 186, s. 64, jäljempänä direktiivi) noudattamiseksi tarpeellisia lakeja, asetuksia ja hallinnollisia määräyksiä, ja toissijaisesti, koska se ei ole ilmoittanut näistä toimenpiteistä komissiolle.2 Direktiivin 2 artiklan 1 kohdan mukaan jäsenvaltioiden oli viimeistään 18.6.1992 saatettava voimaan direktiivin noudattamisen edellyttämät säännökset ja ilmoitettava siitä komissiolle viipymättä. 3 Belgian kuningaskunta ei kiistä jäsenyysvelvoitteiden noudattamatta jättämistä, mutta vetoaa siihen, että kuninkaallinen asetus (arrêté royal) hyväksytään lähiaikoina laiminlyönnin korjaamiseksi. 4 Koska direktiiviä ei näin ollen ole täytäntöönpantu siinä säädetyssä määräajassa, on todettava jäsenyysvelvoitteita jätetyn noudattamatta komission esittämällä tavalla. 5 Tästä syystä on todettava, että Belgian kuningaskunta on jättänyt täyttämättä sille EY:n perustamissopimuksen mukaan kuuluvat velvoitteet, koska se ei ole määräajassa saattanut voimaan tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 76/769/ETY muuttamisesta yhdennentoista kerran 18 päivänä kesäkuuta 1991 annetun neuvoston direktiivin 91/339/ETY noudattamiseksi tarpeellisia lakeja, asetuksia ja hallinnollisia määräyksiä.  

Päätökset oikeudenkäyntikuluista

Oikeudenkäyntikulut6 Työjärjestyksen 69 artiklan 2 kohdan mukaan asian hävinnyt asianosainen velvoitetaan korvaamaan oikeudenkäyntikulut. Koska Belgian kuningaskunta on hävinnyt asian, se on velvoitettava korvaamaan oikeudenkäyntikulut.  

Päätöksen päätösosa

Näillä perusteillaYHTEISÖJEN TUOMIOISTUIN (kuudes jaosto) on antanut seuraavan tuomiolauselman: 1) Belgian kuningaskunta on jättänyt täyttämättä sille EY:n perustamissopimuksen mukaan kuuluvat velvoitteet, koska se ei ole määräajassa saattanut voimaan tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 76/769/ETY muuttamisesta yhdennentoista kerran 18 päivänä kesäkuuta 1991 annetun neuvoston direktiivin 91/339/ETY noudattamiseksi tarpeellisia lakeja, asetuksia ja hallinnollisia määräyksiä. 2) Belgian kuningaskunta velvoitetaan korvaamaan oikeudenkäyntikulut.